Legal Document

Category: 7

Text:
4. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΡΓΑΣΙΑΣ Αριθ. 87740/14182 της 14/27 Φεβρ.  1962 (ΦΕΚ Β΄ 68) Περί εγκρίσεως Κανονισμού εκτελέσεως δασικών τεχνικών έργων και εργασιών Υπουργείου Γεωργίας. Έχοντες υπ’ όψει: 1.Το υπ’ αριθ. 118034/1286/22.6.61 Σχέδιον Κανονισμού Υπηρεσίας Δασών και Ο.Υ. του Υπουργείου Γεωργίας. 2.Τας διατάξεις των άρθρ. 1, 2 και 12 του Ν.Δ. 3789/57 «περί τροποποιήσεως και συμπληρώσεως ενίων διατάξεων της Εργατικής Νομοθεσίας». 3.Τα άρθρ. 3 και 6 του από 27.6.37 Β.Δ/τος «περί τροποποιήσεως και συμπληρώσεως των περί Εργατ. Εστίας διατάξεων». 4.Το από 24.6.58 Β.Δ/μα εκδοθέν εις εκτέλεσιν του Ν.Δ. 3789/57. 5.Το από 24.1.1962 πρακτικόν του Τμήματος Κανονισμών Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: Εγκρίνομεν τον εσωτερικόν Κανονισμόν εκτελέσεως δασικών τεχνικών έργων και εργασιών του Υπουργείου Γεωργίας, έχοντα ούτω: Εσωτερικός Κανονισμός  Εκτελέσεως Δασικών Τεχνικών Έργων και Εργασιών Άρθρ.1.-Η υπό των δασικών εν γένει Υπηρεσιών εκτέλεσις εργασιών ορεινών υδρονομικών έργων δι’ αυτεπιστασίας εκμεταλλεύσεως Δασών βελτιώσεως βοσκοτόπων, δασικής οδοποιΐας, αναδασώσεων και παντός ετέρου δασικού έργου διέπεται υπό της Δασικής και Εργατικής Νομοθεσίας, των σχετικών αποφάσεων των Υπουργών Γεωργίας και Εργασίας των διαταγών του Υπουργείου Γεωργίας και του παρόντος κανονισμού. Άρθρ.10.-Το προσωπικόν δύναται να παρουσιάζεται ες τον επιβλέποντα Δασολόγον, τον Δασολόγον Επόπτην, τον Διευθυντήν της Υπηρεσίας ως και τον αρμόδιον Επιθεωρητήν προς διατύπωσιν αιτήματος ή παραπόνων ή οιουδήποτε θέματος σχετικού με την εργασίαν, είτε ατομικώς είτε δι’ ολιγομελών επιτροπών. Η παρουσίασις δέον να γίνεται καθ’ ώραν και τρόπον κατάλληλον ώστε να μη παρακωλύεται η εργασία ή δημιουργείται οιαδήποτε ανωμαλία εις αυτήν εν εκτάκτω δε ανάγκη εις οιανδήποτε ώραν τη συνοδεία του εργοδηγού ή επιστάτου. Υποχρεώσεις των εργαζομένων Άρθρ.11.-Οι εργαζόμενοι υποχρεούνται: 1.Να προσέρχωνται εις την εργασίαν των και να απέρχωνται ταύτης κατά τας κεκανονισμένας ώρας. Δια πάσαν καθυστέρησιν πλέον των 10΄ δέον να δικαιολογούνται προφορικώς εις την υπηρεσίαν των. Εν υποτροπή (τρίτη φορά εντός μηνός) ή εν περιπτώσει μη επαρκούς δικαιολογίας δεν ανατίθεται εργασία και δεν καταβάλλεται ημερομίσθιον δια την ημέραν της καθυστερήσεως. 2.Να προσέρχωνται ανελλιπώς εις την εργασίαν των να μη απουσιάζουν ταύτης αδικαιολογήτως, να μη παραβιάζουν τας χορηγουμένας αδείας απουσίας. 3.Να επιδεικνύουν ζήλον και προθυμίαν περί την εκτέλεσιν των καθηκόντων των μη επιτρεπομένης μειωμένης αποδόσεως, υπακοήν εις τους ανωτέρους των, προσηνή συμπεριφοράν εις τους κατωτέρους των και σεβασμόν και ευγένειαν εις πάντα τρίτον. 4.Να παραλαμβάνουν και να παραδίδουν κανονικώς και μετά προσοχής τα απαιτούμενα δια την εργασίαν των μηχανήματα, εργαλεία και υλικά, να μη χρησιμοποιούν ταύτα αντικανονικώς, να επανατοποθετούν ταύτα μετά το πέρας της εργασίας εις την θέσιν των και να ειδοποιούν αμέσως τους προϊσταμένους των δια πάσαν βλάβην ή ανωμαλίαν των μηχανημάτων και εργαλείων ή αλλοίωσιν και ακαταλληλότητα των υλικών. 5.Να μη θέτουν εις κίνησιν αυτοκίνητα και μηχανήματα των οποίων δεν είναι υπεύθυνοι χειρισταί, εκτός αν διαταχθώσι υπό του προϊσταμένου αυτών. 6.Εάν αντιλαμβάνωνται εξ οιασδήποτε αιτίας κίνδυνον ή και πιθανόν τοιούτον, είτε δια τους εργαζομένους ή άλλα πρόσωπα, (Μετά τη σελ. 572,34)Σελ. 572,35 Εκτέλεση δασικών έργων 17.Ζ.ξ.4 είτε δια μηχανήματα, υλικά κλπ. είδη της Υπηρεσίας να ειδοποιούν αυτοστιγμεί τους κινδυνεύοντας ή τους χειριστάς των μηχανημάτων κλπ. ως και τον επιβλέποντα. 7.Να τηρούν απόλυτον καθαριότητα εις τον τόπον εργασίας, τους κοινοχρήστους χώρους κλπ. 8.Να προσέρχωνται κατά τας οριζομένας ημέρας και ώρας εις τον τόπον όπου ενεργούνται υπό της Υπηρεσίας αι πληρωμαί, να ζητώσι όπως πληροφορούνται περί του ακριβούς αριθμού και της τιμής των δεδουλευμένων ημερομισθίων αυτών και του ακριβούς ποσού όπερ δικαιούνται και να καταμετρώσι τούτο κατά την παραλαβήν του, υπογράφοντες τα αποδεικτικά της πληρωμής. Δια τους δικαιολογημένως απουσιάζοντας κατά την πληρωμήν, γίνεται δεκτή απόδειξις του δικαιούχου υπογεγραμμένη παρ’ αυτού εν η εξουσιοδοτείται και ο κομιστής της δι’ είσπραξιν του αντιτίμου. Απαραίτητος η βεβαίωσις του γνησίου της υπογραφής υπό αστυνομικής ή άλλης αρμοδίας υπηρεσίας. Δια περιπτώσεις πληρωμής ποσού μεγαλυτέρου των χιλίων δραχμών, απαιτείται συμβολαιογραφική εξουσιοδότησις. Εν περιπτώσει τυχόν διαφωνίας των ως προς τον αριθμόν των ημερομισθίων ή ως προς το καταβαλλόμενον εις αυτούς ποσόν υποχρεούνται να ζητήσωσιν αμέσως την επίλυσιν της διαφωνίας των. Επιστάται ή λογισταί κλπ. ευθυνόμενοι δια σφάλματα περί την καταχώρησιν των ημερομισθίων κλπ. δέον να ελέγχωνται αυστηρώς. 9.Να δέχωνται προθύμως να υποβληθούν, οσάκις παραστή ανάγκη, εις σωματικήν έρευναν, ήτις ενεργείται καθ’ ομάδας και μετά λεπτότητος υπό καταλλήλων προσώπων χωρίς να προσβάλη τους ερευνομένους. 10.Οι οδηγοί αυτοκινήτων και οι χειρισταί μηχανημάτων οφείλουν να τηρούν πιστώς και απαρεγκλήτως τας γραπτάς και προφορικάς Δ/γάς και οδηγίας της υπηρεσίας και να λαμβάνουν άπαντα τα αναγκαία μέτρα δια την λειτουργίαν και καλήν συντήρησιν των μηχανημάτων, θεωρούμενοι υπεύθυνοι δια πάσαν πρόωρον ή μη φυσιολογικήν φθοράν. Επίσης απαγορεύεται εις αυτούς επί ποινή απολύσεως να επιτρέπωσιν εις άλλα πρόσωπα όπως οδηγούν ή χειρίζονται τα αυτοκίνητα ή τας μηχανάς άνευ ρητής διαταγής του αρμοδίου προϊσταμένου αυτών, δυνάμενοι να ζητήσωσιν γραπτήν διαταγήν τούτου. Σελ. 572,36 11.Το προσωπικόν των συνεργείων υποχρεούται εις την επιμελημένην και αρτίαν επισκευήν παντός μηχανήματος, ον υπεύθυνον δια πάσαν ζημίαν προερχομένην από πλημμελή επισκευήν. 12.Οι χειριζόμενοι ή μεταφέροντες εκρηκτικάς ύλας οφείλουν να λαμβάνουν ιδιαιτέραν πρόνοιαν δια την φύλαξιν των υλών τούτων εις κατάλληλον θέσιν και απόστασιν ώστε να μη υπάρχη κίνδυνος τυχαίας εκρήξεως αυτών ή ατυχήματος εκ τυχούσης τοιαύτης. Εις περίπτωσιν μη αναφλέξεως εκρηκτικών υλών εντός οπής ουδεμία παρ’ ουδενός άμεσος ενέργεια επιτρέπεται. Θα ειδοποιούνται αμέσως επί τούτου οι επιβλέποντες ίνα λάβουν τα κατάλληλα μέτρα απομακρύνσεως των εργατών ή καταστροφής δια παραπλησίας ανατινάξεως χωρίς κίνδυνον συγχρόνου ανατινάξεως κ.ο.κ. Η δια των οδόντων σύνδεσις καψυλλίων βροντώδους υδραργύρου μετά θρυαλλίδος απαγορεύεται αυστηρώς, η εργασία δε αύτη θα γίνεται δι’ ειδικής πένσας μετά ιδιαιτέρας προσοχής. Ο έλεγχος των εκρηκτικών υλών προ της χρησιμοποιήσεώς των είναι απολύτως υποχρεωτικός τυχόν δε ελαττωματικαί τοιαύται δεν χρησιμοποιούνται. Η γόμωσις και αι ανατινάξεις θα λαμβάνουν χώραν κατά διακοπάς ή προ ενάρξεως της εργασίας και αφ’ ου λαμβάνονται μέτρα απομακρύνσεως παντός προσώπου εις ακτίνα πιθανώς βεληνεκούς των εκτινασσομένων υλικών ανατινάξεως. 13.Το δασοτεχνικόν και διοικητικόν προσωπικόν οφείλει όπως εγκαίρως και μετά της απαιτουμένης προσοχής οργανώνη και διεκπεραιεί πάσαν εκ της ιδιότητός του πηγάζουσαν ή ανατιθεμένην αυτώ εργασίαν, ον υπεύθυνον δια τυχόν καθυστέρησιν ή πλημμελή εκτέλεσιν ταύτης. 14.Το διαχειριστικόν προσωπικόν οφείλει να εκτελή πάσαν διαχειριστικήν εργασίαν μετά σχολαστικότητος ως προς την τήρησιν των λογιστικών διατάξεων και ταχύτητος ως προς την αποπεράτωσίν της, ον υπεύθυνον δια πάσαν καθυστέρησιν και ηθελημένη ή αθέλητον ανωμαλίαν. 15.Η τήρησις των πάσης φύσεως βιβλίων του γραφείου Διαχειρίσεως και λογιστικού δέον να γίνεται μετ’ άκρας επιμελείας η δε ενημέρωσίς των να είναι πλήρης ανά πάσαν στιγμήν. 16.Το προσωπικόν επιβλέψεως έργων θα προσέρχεται εις το έργον προ της ενάρξεως της εργασίας και θα δίδη τας απαραιτήτους οδηγίας από τεχνικής, διοικητικής κλπ. πλευράς. 17.Ζ.ξ.4 Εκτέλεση δασικών έργων 17.Το υλωρικόν προσωπικόν οφείλει να μεριμνά δια την τήρησιν των δασικών απαγορευτικών διατάξεων και την εν γένει φύλαξιν των έργων του δάσους και δασικών εκτάσεων των αναδασωτέων χώρων, εγκαταστάσεων, υλικών και εφοδίων κ.ο.κ. καταγγέλον τους παρανομούντας και ον υπεύθυνον δια πάσαν ζημίαν ή φθοράν του αντικειμένου της φυλάξεως τηρών προς τούτου ημερολόγιον εργασίας προς δε οφείλει να εκτελή και βοηθητικάς Δασοτεχνικάς εργασίας. 18.Άπαν το προσωπικόν γενικώς οφείλει να εκτελή πιστώς και προθύμως πάσαν γραπτήν ή προφορικήν διαταγήν των προϊσταμένων του άνευ σχολίων και υπεκφυγών. Ιδιαιτέρως οφείλει επί ποινή αμέσου απολύσεως να συμμορφούται προς τας διαταγάς αίτινες αφορώσιν εις την ασφάλειαν των εργαζομένων και παντός ετέρου προσώπου λαμβάνοντες όλα τα ενδεικνυόμενα μέτρα λ.χ. στερεώσεως πρανών, θεμελίων, ρίψεως δένδρων εις καταλλήλους θέσεις φορτοεκφορτώσεως και μετακινήσεως γενικώς μεγάλων βαρών κ.ο.κ. Γενικαί απαγορεύσεις Άρθρ.12.-Κατά την διάρκειαν της εργασίας και εις τον χώρον αυτής απαγορεύεται εις το προσωπικόν: 1.Αι πολιτικαί συζητήσεις, αναγνώσεις εφημερίδων ή προπαγάνδα οιασδήποτε φύσεως εντός των γραφείων ή εγκαταστάσεων της υπηρεσίας και τας άλλας περιοχάς των εργασιών. 2.Η εισαγωγή και διανομή εντύπων οιουδήποτε περιεχομένου ως και η επικόλλησις εντύπων ή εικόνων επί των μηχανημάτων ή ανάρτησις τούτων επί των τοίχων ή εις άλλα σημεία του χώρου εργασίας ως και η αναγραφή ή σχεδίασις οιωνδήποτε φράσεων, σχεδίων, σημάτων, συνθημάτων κ.ο.κ. 3.Αι μεταξύ των εργαζομένων φιλονικείαι, φωνασκίαι και ανάρμοστοι γενικώς συζητήσεις εν ώρα εργασίας. 4.Η λήψις φαγητού εντός της κεκανονισμένης ώρας και εις τόπους εργασίας απαγορευομένους εκ της υπηρεσίας. 5.Το κάπνισμα εις χώρους ένθα απαγορεύεται τούτο λόγω της φύσεως των διαφυλαττομένων υλικών και ένθα δέον να είναι ανηρτημέναι πινακίδες. 6.Η παραμονή εντός του χώρου των εγκαταστάσεων μετά την λήξιν της εργασίας. 7.Η έξοδος εκ των εγκαταστάσεων και γραφείων εν ώρα εργασίας άνευ εγγράφου σημειώματος της υπηρεσίας. 8.Η μετάβασις από του ενός τμήματος ή μηχανήματος εις έτερον άνευ διαταγής του προϊσταμένου ως και η παραμονή εις τους διαδρόμους των γραφείων ή εις τον χώρον των εγκαταστάσεων εν ώρα εργασίας. 9.Η είσοδος και αδικαιολόγητος παραμονή εις εγκαταστάσεις και γραφεία της υπηρεσίας συγγενών ή φιλικών προσώπων των εργαζομένων άνευ αδείας της υπηρεσίας. 10.Η απόρριψις επί του δαπέδου και γενικώς εντός των χώρων των εγκαταστάσεων απορριμμάτων κλπ. 11.Η είσπραξις χρηματικών ποσών υπό μορφήν εράνων κλπ. 12.Η άνευ αδείας παραλαβή και χρησιμοποίησις εργαλείων απουσιάζοντος συναδέλφου του, ως και η εγκατάλειψις εργαλείων εις χώρον και θέσιν μη καθωρισμένην υπό της υπηρεσίας. 13.Η μετάδοσις αναρμοδίως πάσης πληροφορίας περί της υπηρεσίας και των εργασιών αυτής εις πάντα τρίτον άνευ σχετικής εξουσιοδοτήσεως της υπηρεσίας. Επίσης καθ’ οιονδήποτε τρόπον σχολίασις των ενεργειών της υπηρεσίας σχετικώς με την διεξαγωγήν των εργασιών αυτής. 14.Η αδικαιολόγητος φθορά παντός περιουσιακού στοιχείου της υπηρεσίας. 15.Η αυθαίρετος ή κρυφία κίνησις μηχανημάτων της υπηρεσίας. 16.Η αποδοχή χρημάτων ή άλλων αγαθών, υπό μορφήν δώρου παντός τρίτου ελευθέρως προσφερομένων. 17.Η λαθραία εξαγωγή παντός περιουσιακού στοιχείου της υπηρεσίας. 18.Ο έμμεσος ή άμεσος εκβιασμός παντός τρίτου δι’ εκτέλεσιν αιτουμένης εργασίας ή η δωροληψία δια την εκτέλεσιν ταύτης. 19.Η εκτός των κανόνων της κοινωνίας συμπεριφορά και διαβίωσις εντός και εκτός των χώρων της υπηρεσίας. Ειδικά καθήκοντα προσωπικού επιβλέψεως Άρθρ.13.-Οι Επιστάται επιβλέποντες Συνεργείων έχουν και τα εξής ειδικά καθήκοντα. Διαπιστώνουν καθ’ ημέραν την παρουσίαν και την εργασίαν των εις το υπ’ αυτούς Συνεργείον διατιθεμένων εργατών, τεχνιτών, μεταφορέων κλπ. και συντάσσουν, υπογράφουν και αποστέλλουν, κατά τα διατασσόμενα υπό της υπηρεσίας ημερησία κλπ. δελτία εργασίας του Συνεργείου αυτών εις την οικείαν στήλην των απουσιαζόντων θα σύρεται σαφής γραμμή δια μολυβδίδος μελάνης απαγορευομένης οιασδήποτε προ ή μετά συμπλήρωσιν των δελτίων ή καταστάσεων διαγραφής διορθώσεως κ.ο.κ. ανάληψις παρά τινος εργασίας μετά την συμπλήρωσιν ως άνω των δελτίων απαγορεύεται αυστηρώς. Υπάλληλοι επί του ελέγχου ενεργούντες συναφείς ελέγχους θεωρούν απαραιτήτως τα δελτία των επιστατών. Κατανέμουν κατά ειδικότητας και αριθμόν το εργατοτεχνικόν προσωπικόν εις τα διά-φορα έργα και τα είδη εργασίας ώστε να επι-τυγχάνεται η ταχεία και απρόσκοπτος εκτέ-λεσις των εργασιών και η μεγαλυτέρα απόδο(Μετά την σελ. 572,36)Σελ. 572,37 195-105 Εκτέλεση δασικών έργων 17.Ζ.ξ.4 σις των εργαζομένων, και αποφεύγεται τόσον η υποαπασχόλησις όσον και η άσκοπος καταπόνησις αυτών. Επιβλέπουν δια την ποιοτικώς καλήν, την οικονομικώς συμφορωτέραν και την σύμφωνον προς τα εγκεκριμένα σχέδια και τας διαταγάς και οδηγίας των προϊσταμένων των εκτέλεσιν των τεχνικών και λοιπών έργων και εργασιών. Παρακολουθούν πάντας τους εργαζομένους εργατοτεχνίτας, μεταφορείς χειριστάς μηχανών κλπ. εάν και κατά πόσον εργάζωνται ούτοι τακτικώς και αποδοτικώς ή παρουσιάζουν αδυναμίας και ελαττώματα ή έχωσιν ανάγκην καθοδηγήσεως, οπότε είτε ρυθμίζουσι τοπικώς τα της εργασίας αυτών δι’ οδηγιών, παρατηρήσεων, ή και μετακινήσεων τούτων, είτε αναφέρονται εις τον προϊστάμενον εργοδηγόν ή Επόπτην δι’ επιβολήν αυστηράς ποινής ή λήψιν ριζικωτέρων μέτρων. Επίσης προτείνουν την μετακίνησιν ή και απόλυσιν παντός εργάτου, τεχνίτου κλπ. ακαταλλήλου, πλημμελώς εργαζομένου ή μη συμμορφουμένου προς τον κανονισμόν και τας διαταγάς και οδηγίας δια τας εργασίας. Ρυθμίζουν μετά προσοχής την κατά χώρον και χρόνον διάταξιν των εργασιών, των μεταφορών και της κινήσεως των εργαζομένων εις τρόπον ώστε να αποφεύγεται οιοσδήποτε κίνδυνος ατυχήματος ή ζημίας εις τας εργασίας. Εν περιπτώσει καθ’ ην υπάρχει και το ελάχιστον ενδεχόμενον ατυχήματος ή ζημίας οφείλουσι να μεταβάλουν αμέσως την διάταξιν της εργασίας, να λάβουν επαρκή μέτρα ασφαλείας δίδοντες προς τούτο τας αναγκαίας διαταγάς και εν ανάγκη να διακόψουν κατά μέρος ή και όλην την επικίνδυνον εργασίαν, αναφερόμενοι αμέσως εις τους προϊσταμένους αυτών. Παράλειψις ή ολιγωρία επιστάτου περί την λήψιν μέτρων ασφαλείας των εργαζομένων και των έργων, εκτός των άλλων πειθαρχικών ή ποινικών κυρώσεων, επιφέρει την απόλυσίν του. Οφείλουν εις περίπτωσιν εργατικού ατυχήματος, κατά πρώτον όπως παράσχουν εις τον παθόντα τας πρώτας βοηθείας λόγος δια τον οποίον δέον απαραιτήτως και υπ’ ευθύνη του επιστάτου να υπάρχη εις το έργον ειδικόν κυτίον με φάρμακα και υλικά πρώτων βοηθειών, εν συνεχεία δε όπως αποστείλουν τον παθόντα οπωσδήποτε αμέσως και άνευ χρονοτριβής εις τον ιατρόν της Υπηρεσίας ή άλλον πλησιέστερον τοιούτον προς εξέτασιν και περίθαλψιν, εν ανάγκη και δια μεταφορικού μέσου, ειδικώς μισθουμένου. Σελ. 572,38 195-106 Εις περίπτωσιν καθ’ ην δεν είναι δυνατή η μετακόμισις του παθόντος, καλούν επί τόπου τον ιατρόν του Εργοταξίου, ή εν απουσία τούτου έτερον ιατρόν και δη τον πλησιέστερον, ταυτοχρόνως με την ως άνω διαδικασίαν οι επιστάται οφείλουν να ειδοποιήσουν το ταχύτερον την Υπηρεσίαν. Μετά ταύτα αμέσως αφού εξακριβώσουν τας συνθήκας υφ’ ας έλαβεν χώραν το ατύχημα συντάσσουν το σχετικόν δελτίον, ή έκθεσιν την οποίαν αποστέλλουν αμελλητί εις την προϊσταμένην των Υπηρεσίαν. Αιτούνται εγκαίρως των εφοδιασμόν των συνεργείων αυτών δια των αναγκαιούντων εργαλείων, υλικών, μηχανημάτων κλπ. και παραλαμβάνουν τα παραδιδόμενα εις αυτούς τοιαύτα, υπογράφοντες τα σχετικά αποδεικτικά παραλαβής. Κατά την παραλαβήν οφείλουσι να ελέγχωσι την ποσότητα και ποιότητα τούτων, αναφερόμενοι εν περιπτώσει διαφωνίας των εις τους προϊσταμένους αυτών ή την Υπηρεσίαν. Εφ’ όσον παρά τω Συνεργείω υπάρχει τοπική αποθήκη, ο επιστάτης ενεργεί την παραλαβήν των υλικών κλπ. μετά του αποθηκαρίου ή του φύλακος της σκηνής των υλικών, δίδει τας διαταγάς δια την διάθεσιν και διακίνησιν τούτων και παρακολουθεί και ελέγχει ανελλιπώς την διαχείρισιν και την καλήν συντήρησιν αυτών, ων συνυπεύθυνος δι’ αυτάς μετά του αποθηκαρίου ή σκηνοφύλακος καθ’ ον βαθμόν ηδύνατο και ώφειλε να επιμελήται της καλής διαχειρίσεως και συντηρήσεως των υλικών κλπ. Κατά χρονικά διαστήματα οριζόμενα υπό της Υπηρεσίας ή της Εποπτείας, οι επιστάται ενεργούν τμηματικά επιμετρήσεις των γενομένων εργασιών καταγράφοντες τας ποσότητας των έργων, των μη ενσωματωθέντων εισέτι υλικών, τας εις εργατικά, υλικά κλπ. δαπάνας, καταρτίζουν διαγράμματα των εκτελουμένων έργων και παρέχουν εις την υπηρεσίαν πάντα τα απαιτούμενα στοιχεία δια την οικονομικήν και τεχνικήν παρακολούθησιν των εργασιών και την κατάρτισιν της επιμετρήσεως και απολογισμόν του κόστους έργων. Την εργασίαν ταύτην των επιμετρήσεων κλπ. δύναται η Υπηρεσία ή η Δασοτ. Εποπτεία να αναθέση εις άλλα όργανα. Άρθρ.14.-Οι αρχιεργάται εκλεγόμενοι μεταξύ των παλαιοτέρων, καλυτέρων και περισσότερον μορφωμένων γενικώς εργατών, είναι βοηθητικά όργανα του επιστάτου, αναλαμβάνοντα την επίβλεψιν ομίλου εργατών και την εκτέλεσιν μέρους των καθηκόντων του επιστάτου τούτου όντως συνυπευθύνου δια πάσαν παράλειψιν ή άλλην κακήν ενέργειαν των αρχιεργατών. 17.Ζ.ξ.4 Εκτέλεση δασικών έργων Άρθρ.15.-Οι εργοδηγοί έχοντες υπό την γενικήν αυτών επίβλεψιν ομάδα δύο ή πλειόνων Συνεργείων έκαστος, έχουσι και τα εξής ειδικά καθήκοντα: 1.Παρακολουθούν τας εργασίας των Συνεργείων, επιτηρούντες και ελέγχοντες τους υπ’ αυτούς επιστάτας εάν καλώς, αποδοτικώς και συμφώνως προς τα κεκανονισμένα και τας σχετικάς διαταγάς των ανωτέρων των οργανώνουν και παρακολουθούν τας εργασίας των Συνεργείων. 2.Ελέγχουσι τακτικώς τα ημερήσια δελτία των επιστατών ενεργούντες θεωρήσεις τούτων και αναφέροντες πάραυτα εις τους προϊσταμένους αυτών, πάσαν τυχόν παρατηρηθείσαν ανωμαλίαν επί των ημερησίων δελτίων. 3.Είναι ιδιαιτέρως υπεύθυνοι δια την καλήν εφαρμογήν των εγκεκριμένων σχεδίων των μελετών, δια τον έλεγχον της καλής ποιότητος των παραλαμβανομένων εις τον τόπον των έργων υλικών, δια την καλήν ποιότητα των έργων, δια την οικονομικωτέραν κατασκευήν τούτων και δια την καλήν διοίκησιν του εν γένει προσωπικού των Συνεργείων. 4.Καθοδηγούσι και επιτηρούσι τους επιστάτας εις την κατάρτισιν των επιμετρήσεων, των διαγραμμάτων των έργων και καταγραφήν των στοιχείων κόστους ή εκτελούσι τας εργασίας ταύτας εφ’ όσον διαταχθώσι προς τούτο. 5.Επιμελούνται ιδιαιτέρως της φροντίδος δια την πρόληψιν εργατικών ατυχημάτων, παρέχοντες τας σχετικάς οδηγίας και διαταγάς προς τους επιστάτας μεθ’ ων είναι συνυπεύθυνοι, εισηγούμενοι προς τους προϊσταμένους αυτών την λήψιν παντός μέτρου δια την ασφάλειαν των εργαζομένων. 6.Επιλαμβάνονται μετά πάσης αμεροληψίας, ευσυνειδησίας και ευθυκρισίας των τυχόν παραπόνων του εργατικού κλπ. προσωπικού και λαμβάνουν σχετικά μέτρα ή αναφέρουν εις τους προϊσταμένους των εισηγούμενοι σχετικώς. 7.Εκτελούν πάσαν άλλην ανατιθεμένην εις αυτούς εργασίαν μελέτης ή εκτελέσεως έργων. Άρθρ.16.-Εις περιπτώσεις παραβάσεως του παρόντος κανονισμού εκ μέρους των εργαζομένων, η Υπηρεσία δύναται να επιβάλλη τας κάτωθι ποινάς: 1)Προφορικήν ή γραπτήν παρατήρησιν. 2)Επίπληξιν. 3)Πρόστιμον μέχρις 25% επί του ημερομισθίου μιάς ημέρας. 4)Υποχρεωτικήν αποχήν εκ της εργασίας (προσωρινήν απόλυσιν) επί 10 το πολύ ημέρας καθ’ έκαστον ημερολογιακόν έτος. Εκ των ανωτέρω ποινών η υπ’ αριθ. 1 δύναται να επιβάλλεται υπό των Επιστατών και Εργοδηγών, αι υπ’ αριθ. 1 και 2 υπό των Επιβλεπόντων των έργων Δασολόγων, πάσαι δε υπό των Δασολόγων Εποπτών και των Διευθυντών των Υπηρεσιών, ως και των Προϊσταμένων Γραφείων, Τμηματαρχών και  Διευθυντών δια το προσωπικόν της Γενικής Διευθύνσεως Δασών και Ορεινής Υδρονομίας και του Γενικού Διευθυντού Δασών και Ορεινής Υδρονομίας. Πάσαι αι επιβαλλόμεναι ποιναί είναι δυνατόν να αναθεωρηθώσι κατόπιν προφορικής ή εγγράφου προσφυγής του τιμωρηθέντος υποβαλλομένης εντός 10 ημερών προς όργανον ή υπάλληλον, προϊστάμενον εκείνου, ο οποίος επέβαλε την ποινήν. Δικαίωμα αναθεωρήσεως, έχουν ο επιβλέπων Δασολόγος, ο Επόπτης, ο Διευθυντής της Υπηρεσίας ως και οι Επιθεωρηταί Δασικών Τεχνικών Έργων και Δασών και δια το προσωπικόν της Γενικής Διευθύνσεως Δασών και Ορεινής Υδρονομίας, οι Διευθυνταί των Διευθύνσεων και ο Γενικός Διευθυντής Δασών και Ορεινής Υδρονομίας, δυναμένου του τιμωρηθέντος να προσφύγη και εις την διαδικασίαν του Νόμ. 3789/1957. Οι παραβάται των διατάξεων του παρόντος κανονισμού απολύονται της εργασίας εφ’ όσον εξακολουθούσι τας παραβάσεις. Άρθρ.17.-(Δεν υπάρχει εις το επίσημον κείμενον). Άρθρ.18.-Τα εκ προστίμων παρακρατούμενα χρηματικά ποσά κατατίθενται υπέρ της Εργατικής Εστίας ή όπου εκ του Νόμου ορίζεται εκάστοτε. Άρθρ.19.-Η υπό εργαζομένου άρνησις εκτελέσεως γραπτής ή προφορικής διαταγής αφορώσης εις την εκτέλεσιν εργασίας της ειδικότητος αυτού ή τοιαύτης μη απαιτούσης ειδίκευσιν και εμπιπτούσης εις τας δυνατότητας του διατασσομένου, ως και η άρνησις εκτελέσεως διαταγής μετακινήσεώς του εις άλλην περιοχήν λόγω υπηρεσιακών αναγκών συνεπάγεται απάσας τας εκ των Νόμων και των εις εκτέλεσιν τούτων Δ/των και αποφάσεων επιβαλλομένας κυρώσεις. Άρθρ.2.-Άπαν το δια την εκτέλεσιν των ως άνω δασικών έργων και εργασιών χρησιμοποιούμενον ημερομίσθιον προσωπικόν συμπεριλαμβανομένου και του ημερομισθίου και επί συμβάσει τοιούτου της Γενικής Διευθύνσεως Δασών και Ορεινής Υδρονομίας, συνδέεται μετά της Υπηρεσίας δια σχέσεως εργασίας ιδιωτικού δικαίου, ανήκει δε εις την κατηγορίαν του προσκαίρου προσωπικού. Αδικαιολόγητος απουσία εκ της εργασίας οιουδήποτε εκ του προσωπικού συνεπάγεται την μη πληρωμήν των αντιστοίχων ημερομισθίων του. Άρθρ.20.-Ο εργαζόμενος είναι υπεύθυνος δια πάσαν θετικήν ή αποθετικήν ζημίαν της υπηρεσίας, προκαλουμένην υπαιτιότητί του α)εξ αμελείας, απροσεξίας ή αδιαφορίας του, β)εκ της πλημμελούς εκτελέσεως της εργασίας του, γ)εξ αυθαιρέτου κινήσεως μηχανήματος του οποίου είναι υπεύθυνος χειριστής, δ)εκ της μη λήψεως των καταλλήλων μέτρων δια την εν καλή καταστάσει διαφύλαξιν των υλικών με τα οποία έχει χρεωθή, ε)εκ κακής συντηρήσεως του μηχανήματος ή υλικών, ς)εξ απωλείας εξ αμελείας του υλικών της υπηρεσίας και ζ)εκ κακής διαχειρίσεως υλικών ή χρημάτων. Η αξία της προκαλουμένης ζημίας, φθοράς ή ελλείμματος, καταλογίζεται εις βάρος του υπευθύνου, παρακρατείται εκ των αποδοχών αυτού και κατατίθεται αρμοδίως υπέρ της υπηρεσίας κατά τας διατάξεις των ισχυόντων Νόμων και Δ/των. (Μετά την σελ. 572,38)Σελ. 572,39 195-107 Εκτέλεση δασικών έργων 17.Ζ.ξ.4 Η επανάληψις των ως άνω σφαλμάτων ή η ηθελημένη εκτέλεσις αυτών συνεπάγεται την λύσιν της συμβάσεως εργασίας λόγω παραπτωμάτων υπό τους όρους του άρθρ. 16 του παρόντος. Άρθρ.21.-Κατά τας απολύσεις λαμβάνονται υπ’ όψει αι σχετικαί περί καταγγελίας συμβάσεως εργασίας διατάξεις των Νόμ. 3198/1955 και 913/1949. Άρθρ.22.-Επί των αποδοχών δεν επιτρέπονται κρατήσεις ει μη μόνον: 1.Δια προκαταβολάς έναντι αποδοχών. 2.Δι’ αξίαν τροφίμων κλπ. ειδών εις καταστήματα ή καντίνας της υπηρεσίας και δι’ α παρεσχέθη εγγύησις της Υπηρεσίας. 3.Δια καταβολάς εις διάφορα ταμεία εις α συμμετέχει ο εργαζόμενος. 4.Δι’ αξίαν επιβαλλομένων εις βάρος του χρηματικών προστίμων. 5.Δι’ αξίαν καταλογιζομένων εις βάρος του χρηματικών ποσών κατά τα εν άρθρ. 16 οριζόμενα. Άρθρ.23.-Η ισχύς του παρόντος κανονισμού άρχεται από της γνωστοποιήσεώς του εις το προσωπικόν γενησομένης δι’ αναγνώσεως και αναλύσεως του περιεχομένου τούτου εις προσωπικόν και τοιχοκολλήσεώς του εις το εν τοις Γραφείοις της Υπηρεσίας πινάκιον. Άρθρ.24.-Άπαν το ήδη υπηρετούν προσωπικόν ως και πας νεοπροσλαμβανόμενος εις την υπηρεσίαν υποχρεούται εις την υπογραφήν υπευθύνου δηλώσεως ότι έλαβε γνώσιν του περιεχομένου του παρόντος κανονισμού και ότι αποδέχεται τούτον. Η δήλωσις αύτη υπέχει θέσιν συμβάσεως εργασίας υπό τους όρους του παρόντος κανονισμού. Η παρούσα απόφασις δημοσιευθήτω δια της Εφημερίδος της Κυβερνήσεως. Σελ. 572,40 195-108 17.Ζ.ξ.4 Εκτέλεση δασικών έργων 5.  Α ΠΟΦ Α ΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 21613/9475/624 της 31 Μαΐου/24 Ιουν. 1972 (ΦΕΚ Β΄  454) Περί εγκρίσεως αναθέσεως υλοτομικών και δασοκομικών εργασιών, ως και εργασιών φορτοεκφορτώσεων δασικών εν γένει προϊόντων Περ/κών Δασικών Υπηρεσιών, εξυπηρετουμένων οικονομικώς παρά του Κ.Τ.Γ.Κ. και Δασών. Έχοντες υπ’ όψιν: Την παρ. 8 του άρθρ. 3 του Νόμ. 389/43, την παρ. 2 του άρθρ. 26 του υπ’ αριθ. 3881/58 Ν.Δ/τος «περί Έργων Εγγείων Βελτιώσεων», τα Ν.Δ. 957/71, 1093/72, ως και την υπ’ αριθ. 3442/28.1.1972 κοινήν απόφασιν του Πρωθυπουργού και του Υπουργού Εθν. Οικονομίας (ΦΕΚ 84/τεύχ. Β/28.1.1972), αποφασίζομεν: Εγκρίνομεν την υπ’ αριθ. 170/1972 απόφασιν του Δ.Σ. του Κ.Τ.Γ.Κ. και Δασών, ήτις ληφθείσα κατά την 10ην/22.3.1972 Συνεδρίασιν αυτού, έχει ούτω: Το Δ.Σ. έχον υπ’ όψιν: 1.Την υπ’ αριθ. 21613/2917/17.3.1971 έγγραφον εισήγησιν της Υπηρεσίας Προμηθειών, καθ’ ην: α.Δια της, κατ’ εφαρμογήν των διατάξεων του υπ’ αριθ. 284/1961 Β.Δ/τος «περί τροποποιήσεως και συμπληρώσεως των περί Διοικήσεως, Διαχειρίσεως και Λειτουργίας του Κεντρικού Ταμείου Γεωργίας Κτηνοτροφίας και Δασών κειμένων διατάξεων» και της υπ’ αριθ. 102756/6666/13.6.1967 αποφάσεως των Υπουργών Συντονισμού και Γεωργίας «περί ανασυνθέσεως του Διοικητικού Συμβουλίου του Κ.Τ.Γ.Κ. και Δασών», εκδοθείσης υπ’ αριθ. 230717/34068/2988/28.9.1967 αποφάσεως του Υπουργού Γεωργίας, καθωρίσθη ο τρόπος προμηθείας εφοδίων μέχρι ποσού 10.000 δραχμών, πλην επίπλων, συγγραμμάτων και περιοδικών και η ανάθεσις εκτελέσεως εργασιών μέχρι ποσού 50.000 των υπό του Κ.Τ.Γ.Κ. και Δασών οικονομικώς εξυπηρετουμένων Δασαρχείων και παρεσχέθη εξουσιοδότησις εις τους Προϊσταμένους αυτών δια την άνευ ετέρας εγκρίσεως του Συμβουλίου διενέργειαν των ανωτέρω προμηθειών και εργασιών, και β.Προς περαιτέρω διευκόλυνσιν των ανωτέρω Περ/κών Υπηρεσιών και εξυπηρέτησιν των αμέσων, εκτάκτων και ιδιομόρφων αναγκών αυτών, ενεκρίθη δια των υπ’ αριθ. 20468/2628/εγκ. 26/23.2.1972 και 29617/3950/εγκ. 40/16.3.1972 αποφάσεων του Υφυπουργού Τομέως Γεωργίας, η κατά τας διατάξεις του προμνησθέντος υπ’ αριθ. 284/1961 Β.Δ/τος και της υπ’ αριθ. 102756/6666/13.6.1967 κοινής αποφάσεως, διενέργεια προμηθειών και ανάθεσις εκτελέσεως εργασιών υπό των παρά ταις Νομαρχίαις Δασικών Υπηρεσιών εκ πιστώσεων του Προϋπολογισμού του Κ.Τ.Γ.Κ. και Δασών μέχρι ποσού 50.000 και 100.000 δραχμών κατά μήνα και κατ’ είδος προμηθειών ή εργασιών και καθωρίσθη ο τρόπος πραγματώσεως αυτών. 2.Το υπ’ αριθ. 21613/693/26.2.1972 έγγραφον της Γενικής Δ/νσεως Δασών, και 3.Εισήγησιν εν Συμβουλίω του Προϊσταμένου της Γ΄ Διευθύνσεως Δασών, αποφασίζει: Εξουσιοδοτεί εν όψει των διατάξεων του άρθρ. 15 του υπ’ αριθ. 284/61 Β.Δ/τος, εν συνδυασμώ προς τας τοιαύτας της προμνησθείσης υπ’ αριθ. 102756/6666/13.6.1967 κοινής αποφάσεως, τους Νομάρχας δια την έγκρισιν υπ’ αυτών της αναθέσεως εκτελέσεως των κάτωθι εργασιών εκμεταλλεύσεως δημοσίων δασών, παρά των παρ’ αυτοίς Δασικών Υπηρεσιών των οικονομικώς εξυπηρετουμένων υπό του Κ.Τ.Γ.Κ. και Δασών, ήτοι: Το ανωτέρω Β.Δ/μα και απόφασις παρατίθενται εν τόμω 16 σελ. 204, 03 και 204, 20. α.Την ανάθεσιν εις ομάδας δασεργατών της εκτελέσεως υλοτομικών εν γένει εργασιών, ήτοι υλοτομία, μετατόπισις, μεταφορά δασικών προϊόντων και εκτέλεσις δασοκομικών εργασιών, από του ποσού των 100.000 δραχμών και άνω κατά περίπτωσιν, και β.Την ανάθεσιν της εκτελέσεως εργασιών φορτοεκφορτώσεων δασικών εν γένει προϊόντων, εις δασικούς συν/σμούς, σωματεία φορτοεκφορτωτών και ομάδας δασεργατών, από του ποσού των 100.000 δραχμών και άνω, κατά περίπτωσιν. Άρθρ.3.-Η πρόσληψις του δια τας εργασίας απαιτουμένου εκάστοτε πάσης φύσεως προσκαίρου προσωπικού ενεργείται υπό του Προϊσταμένου της Υπηρεσίας ή υπό ετέρου οργάνου ταύτης κατόπιν εξουσιοδοτήσεως αυτού εγκρίσει του Προϊσταμένου, συμφώνως προς τας κειμένας διατάξεις και τας εν ισχύϊ ειδικάς διαταγάς. Η πρόσληψις του προσωπικού δύναται να γίνη δι’ ωρισμένον είδος εργασίας, δι’ ωρισμένον χρόνον, δι’ ωρισμένον έργον και τόπον (τομέα) εργασίας ή δια πλείονα έργα και τομείς. Η κατανομή και τοποθέτησις του ημερομισθίου εργατοτεχνικού προσωπικού εις τους διαφόρους τομείς, εργοτάξια ή Εποπτείας και η μετακίνησις ή μετάθεσις τούτου εις άλλους τομείς κλπ. γίνεται αναλόγως των εκάστοτε αναγκών της εργασίας και της ειδικότητος του προσωπικού, υπό του Προϊσταμένου της Υπηρεσίας ή της Εποπτείας, εντός δε της περιοχής των Τομέων υπό των Τομεαρχών. Κατά την πρόσληψιν του προσωπικού ελέγχεται η ταυτότης η υγεία και η ειδικότης αυτού και τα στοιχεία ταύτα μετά της διευθύνσεως της κατοικίας και της χρονολογίας προσλήψεως εκάστου καταχωρούνται εις τα σχετικά βιβλία της Υπηρεσίας και εις ατομικήν του εργαζομένου καρτέλλαν όπου τίθεται και δείγμα της υπογραφής αυτού ή σημειούται ότι είναι αγράμματος εφ’ όσον δεν δύναται να υπογράψη. Η πρόσληψις και διατήρησις του προσωπικού κατ’ αριθμόν και κατηγορίαν γίνεται αναλόγως των αναγκών της εργασίας, η δε κατάταξις αυτού εις τας διαφόρους κατηγορίας γίνεται υπό της Υπηρεσίας και των αρμοδίων αυτής οργάνων, αναλόγως των προσόντων, της ειδικότητος και της ικανότητος εκάστου εργαζομένου. Ομοίως υπό της Υπηρεσίας καθορίζεται εκάστοτε η τιμή του ημερομισθίου εκάστου εργαζομένου αναλόγως της εργατικότητος και της αποδόσεως αυτού και εντός των ορίων των εκάστοτε ισχυουσών τιμών ημερομισθίων. Προσωπικόν των κατηγοριών δι’ ας προβλέπονται υπό των Νόμων ωρισμένα τυπικά προσόντα (πτυχία, απολυτήρια, άδειαι κλπ.) δεν δύναται να προσληφθή εάν δεν προσκομίση επίσημα αποδεικτικά των νομίμων προσόντων αυτού. Οι εμπειροτέχναι τοπογράφοι, χειρισταί μηχανών, εργοδηγοί και επιστάται δια να προσληφθούν δέον να προσκομίσωσιν επαρκείς εγγράφους βεβαιώσεις ότι έχωσιν επιτυχώς προεργασθή ως τοιούτοι ή τουλάχιστον ως βοηθοί ή ως αρχιτεχνίται ή αρχιεργάται εις αναλόγους εργασίας επί ικανόν χρόνον και ικανοποιητικώς. Η Υπηρεσία δύναται να επιλέγη τους αρχιτεχνίτας και αρχιεργάτας εκ των καταλληλοτέρων τεχνικών και εργατών. Οι παντός είδους τεχνίται και μάλιστα οι εκτελούντες επικίνδυνον εργασίαν (υπονομοποιοί κλπ.) ή οι χειριζόμενοι μηχανήματα δι’ α δεν απαιτείται εκ του Νόμου δίπλωμα ή άδεια χειριστού δέον απαραιτήτως προ της προσλήψεώς των να δηλούσιν εγγράφως ότι (Μετά την σελ. 572,32)Σελ. 572,33 195-101 Εκτέλεση δασικών έργων 17.Ζ.ξ.4 έχουσι προεργασθή επαρκώς ως τοιούτοι και ότι γνωρίζουσι καλώς την εργασίαν της ειδικότητος αυτών και αναλαμβάνουσιν υπευθύνως την εκτέλεσιν της εργασίας ταύτης. Η Υπηρεσία δύναται να ζητή ανάλογον δήλωσιν παρά των βοηθών τεχνιτών, των ειδικευμένων εργατών ή και άλλων εργαζομένων ιδία των χρησιμοποιούντων εκρηκτικά. Πάντες οι προσλαμβανόμενοι εις τας εργασίας οφείλουν να δηλώσουν γραπτώς εάν είναι ή όχι ησφαλισμένοι εις το ΙΚΑ ή άλλους ασφαλιστικούς οργανισμούς και να προσαγάγωσι τα ασφαλιστικά αυτών βιβλιάρια υποκείμενοι δια την περίπτωσιν ψευδούς δηλώσεως εις τας νομίμους κυρώσεις απαραίτητος κρίνεται ο έλεγχος των δηλώσεων βάσει στοιχείων του ΙΚΑ κλπ. Άρθρ.4.-Το ημερομίσθιον προσωπικόν διακρίνεται εις τας κάτωθι κατηγορίας: α)Τεχνικόν επιστημονικόν. β)Τεχνικόν βοηθητικόν. γ)Γραφείων και αποθηκών. δ)Κινήσεως αυτοκινήτων και επισκευής μηχανημάτων. ε)Δασοφυλάκων και εργατοφυλάκων. ς)Επιβλέψεως και ελέγχου εργασιών. ζ)Χειριστών μηχανημάτων. η)Τεχνιτών παντός είδους. θ)Εργατικόν κλπ. εις το οποίον περιλαμβάνονται και οι αγωγείς ζώων και καρραγωγείς. Ως έδρα του προσωπικού των α΄ έως και δ΄ κατηγοριών ορίζεται υπό του Προϊσταμένου της Υπηρεσίας η έδρα ταύτης ή της Εποπτείας ή του Τομέως εργασίας. Ως έδρα του προσωπικού της ε΄ κατηγορίας ορίζεται κατάλληλον χωρίον της περιοχής της οποίας τα δάση ή τα έργα φυλάττει έκαστος ή εγκαταστάσεις φυτωρίων κλπ. Ως έδρα του προσωπικού των λοιπών κατηγοριών είναι ο τόπος της εκάστοτε εργασίας αυτού ή του μηχανήματος εκάστου. Κατ’ εξαίρεσιν προκειμένου περί χειριστών μηχανημάτων μετακινουμένων εις διαφόρους τόπους εργασιών και περί εργοδηγών ή επιστατών επιβλεπόντων πλείονα έργα, δύναται να οριχθή ετέρα κατάλληλος έδρα κατόπιν εγγράφου διαταγής της Διευθύνσεως ή εγκρίσει ταύτης δια διαταγής της Εποπτείας. Άρθρ.5.-Τεχνικόν επιστημονικόν προσωπικόν είναι οι απόφοιτοι ανωτέρων τεχνικών σχολών. Τεχνικόν βοηθητικόν προσωπικόν είναι οι απόφοιτοι μέσων Δασικών ή άλλων τεχνικών σχολών και οι εμπειροτέχναι τοπογράφοι, βοηθοί αυτών, σχεδιασταί κλπ. Σελ. 572,34 195-102 Εις το προσωπικόν γραφείων και αποθηκών περιλαμβάνονται οι λογισταί, γραμματείς, βοηθοί λογιστών και διαχειριστών, γραφείς, δακτυλογράφοι, κλητήρες, αποθηκάριοι και βοηθοί τούτων και καθαρίστριαι. Προσωπικόν κινήσεως αυτοκινήτων είναι οι οδηγοί αυτοκινήτων και οι βοηθοί αυτών ως και οι προϊστάμενοι γραφείων κινήσεως αυτοκινήτων όπου δικαιολογείται η ύπαρξίς των. Εις την ε΄ κατηγορίαν περιλαμβάνονται οι δασοφύλακες και οι εργατοφύλακες αναδασώσεων, φυτωρίων εκτροφείων θηραμάτων και έργων. Εις το προσωπικόν επιβλέψεως και ελέγχου εργασιών περιλαμβάνονται οι εργοδηγοί, επιστάται, αρχιεργάται και οι ελεγκταί ή σημειωταί έργων κυρίως από οικονομικής και διοικητικής πλευράς. Χειρισταί μηχανημάτων είναι οι χειρισταί εκσκαφέων, ελκυστήρων και παντός εν γένει μηχανήματος, πλην των αυτοκινήτων. Εις την η΄ κατηγορίαν περιλαμβάνονται οι κτίσται, λατόμοι, υπονομοποιοί, υλοτόμοι, ξυλουργοί, σιδηρουργοί, ηλεκτρολόγοι, μηχανοτεχνίται, εφαρμοσταί και λοιποί τεχνίται. Εις την θ΄ κατηγορίαν ανήκουν οι εργάται και εργάτριαι ανειδίκευτοι ή ειδικευμένοι, αγωγείς και καρραγωγείς και οι ως σκηνοφύλακες ή φύλακες εγκαταστάσεων και αποθηκών χρησιμοποιούμενοι εργάται. Άρθρ.6.-Άπαν το προσωπικόν διατασσόμενον υπό του Διευθυντού της Υπηρεσίας, του Επόπτου ή του Τομεάρχου, υποχρεούται να εκτελέση εργασίαν της ειδικότητός του και εις άλλας περιοχάς. Εις τας περιπτώσεις ταύτας και εφ’ όσον η περιοχή εις ην μεταβαίνει προς εκτέλεσιν υπηρεσίας, απέχει της έδρας του πλέον του εκάστοτε οριζομένου υπό των νόμων ή των Υπουργικών αποφάσεων ορίου και εφ’ όσον δεν μεταβάλλεται η έδρα του, το προσωπικόν δικαιούται πλην των εξόδων δια την μετάβασιν και επιστροφήν του και αποζημιώσεως δια τας διανυκτερεύσεις μόνον συμφώνως προς τας ισχυούσας εκάστοτε γενικάς αποφάσεις του Υπουργού Εργασίας και τας ειδικάς τοιαύτας του Υπουργού Γεωργίας. 17.Ζ.ξ.4 Εκτέλεση δασικών έργων Άρθρ.7.-Η διάρκεια και αι ώραι της ημερησίας εργασίας του επιστημονικού και τεχνικού βοηθητικού προσωπικού υπαίθρου ως και του τοιούτου γραφείων και αποθηκών καθορίζεται εκάστοτε υπό του Διευθυντού της Υπηρεσίας και αναλόγως των ωρών εργασίας υπαίθρου, γραφείων και των αναγκών των Υπηρεσιών. Η διάρκεια της ημερησίας εργασίας των εργατών εν γένει, τεχνιτών, χειριστών μηχανημάτων και του προσωπικού επιβλέψεως και ελέγχου τούτων είναι οκτάωρος μη συνυπολογιζομένων των διακοπών δια γεύματα και ανάπαυσιν. Αι ώραι ενάρξεως, διακοπής και λήξεως της οκταώρου εργασίας του εργατοτεχνικού κλπ. προσωπικού ορίζονται εκάστοτε αναλόγως της εποχής, του τόπου και των αναγκών της εργασίας, υπό του Διευθυντού της Υπηρεσίας ή των Εποπτών. Η οκτάωρος ημερησία εργασία δύναται εις περιπτώσεις ανάγκης να παρατείνεται επί δίωρον ημερησίως δι’ ωρισμένας ημέρας κατ’ έτος συμφώνως προς τας διατάξεις της εργατικής νομοθεσίας και τας εν ισχύϊ διαταγάς του Υπουργείου Γεωργίας οπότε καταβάλλεται η νόμιμος υπερωριακή αμοιβή. Επίσης εις περιπτώσεις ανάγκης ο Διευθυντής της Υπηρεσίας δύναται να εγκρίνη εργασίαν κατά ωρισμένας Κυριακάς ή εξαιρεσίμους, οπότε καταβάλλεται η εκ του Νόμου προβλεπομένη προσαύξησις. Ομοίως εις περιπτώσεις ανάγκης των εργασιών και κατόπιν διαταγής του Διευθυντού της Υπηρεσίας η εργασία του προσωπικού φυλάξεως ή άλλων κατηγοριών προσωπικού ή αριθμού τινός τούτων δύναται να προσφερθή εις οιονδήποτε διάστημα του 24ώρου άνευ ιδιαιτέρας επιπροσθέτου αμοιβής, εκτός εάν προσφέρεται κατά τας νυκτερινάς ώρας (νυκτερινή βάρδια ώραι από 22.00΄ έως 6.00΄) ότε καταβάλλεται η υπό του Νόμου καθοριζομένη επαύξησις λόγω νυκτερινής εργασίας. Άρθρ.8.-Άπαν το προσωπικόν υποχρεούται να προσέρχεται εις τον τόπον της εργασίας ή εις άλλον οριζόμενον εκάστοτε τόσον και ανάληψιν εργασίας και να απέρχεται κατά τας κεκανονισμένας εκάστοτε ώρας. Ο τρόπος ελέγχου της προσελεύσεως και αποχωρήσεως των εργαζομένων ορίζεται υπό της Υπηρεσίας. Εις περίπτωσιν καθ’ ην εργαζόμενος αναγκάζεται να αποχωρήση προσωρινώς της εργασίας κατά την διάρκειαν της ημέρας οφείλει να αναφέρη προηγουμένως εις τον επιβλέποντα, άλλως θεωρείται ως αδικαιολόγητος απουσιάσας. Άρθρ.9.-Εν περιπτώσει ασθενείας των οι εργαζόμενοι οφείλουν να ειδοποιούν εντός 24 ωρών την Υπηρεσίαν περί της ασθενείας των και της ακριβούς διευθύνσεως της διαμονής αυτών κατά την ασθένειάν των, της Υπηρεσίας δικαιουμένης να ζητήση έγγραφον βεβαίωσιν ιατρού της προτιμήσεώς της ή να ελέγξη άλλως την ακρίβειαν της δηλώσεως περί ασθενείας. Εις περίπτωσιν παραλείψεως δηλώσεως η απουσία θεωρείται αυθαίρετος.